
Cyflwyniad

Beth yw pontio?

Mae pontio yn rhan allweddol o fodel PDPA ar gyfer trawsnewid arfer ac mae'n digwydd mewn mannau a ddewiswyd yn ofalus yn yr amserlen. Lluniwyd y model ar y cyd â chydweithwyr o Ysgolion Arweiniol.
 
Mae pontio yn un ffordd o gysylltu theori ac ymarfer. Mae'n cynnwys darpar athrawon, yr athro ymarfer a'r Tiwtor Prifysgol (Cwricwlwm/Proffesiynol) mewn tri chyfnod ymarfer, ac ar ôl pob un bydd cyfnod o adfyfyrio ac adolygu.  
 
Dangosir y broses hon yn y diagram canlynol:

Gellir addasu’r rhain ar gyfer gwahanol gyd-destunau, ond yn fras maent yn cynnwys:


· Cyfarfod â’r syniadau naill ai yn y brifysgol, yr ysgol neu’r gymuned a chynllunio ar gyfer profion;

+ Meddwl am ymchwil –  beth sydd wedi ei ysgrifennu am y maes hwn?

· Profi’r syniadau ar lawr dosbarth;

+ Meddwl am adfyfyrio  –  beth oedd i’w ddysgu am gryfderau a heriau’r cyfnod profi?

· Rhannu’r syniadau mewn cyd-destun  proffesiynol a’r gymuned ymarfer addysgu;  

+ Meddwl am werthuso  –  sut y gweddnewidir ymarfer personol er gwell?



Wrth i ddarpar athrawon ymwneud â’r broses gylch hon a chael cymorth wrth bennu targedau personol i’w datblygu, caiff arfer addysgu a dysgu ei weddnewid a’u hannog i ddod yn gyfranwyr ymholgar yn y proffesiwn addysgu.

Pan fydd darpar athrawon yn gweithio mewn ysgol, maent bob amser o dan oruchwyliaeth athro dosbarth. Yn rhan o'u profiadau, bydd gofyn i ddarpar athrawon werthuso arferion ystafell ddosbarth, a allai fod ar ffurf gwerthusiad neu asesiad ysgrifenedig o waith plant, a gall hefyd gynnwys gofyn i staff a phlant am eu barn. Nid yw'r gweithgareddau hyn yn wahanol i drefn arferol yr ystafell ddosbarth.



Beth sy’n sicrhau pontio llwyddiannus?


Gan ddefnyddio adborth o weithgarwch pontio blaenorol, mae rhai pwyntiau allweddol sy’n ymwneud â phontio llwyddiannus wedi eu nodi isod:


	Cyfarfod  (prifysgol)
	Profi  (Ysgol)
	Rhannu (Prifysgol)

	Mewnbwn damcaniaethol cryf y gellir ei ddefnyddio mewn gwahanol gyd-destunau   e. e. rheoli dosbarth neu asesu ar gyfer dysgu;

Darnau dysgu clir a hawdd i’w rheoli;

Yn gallu ymateb i ‘bynciau llosg' sydd wedi eu nodi yn ystod y Profiad Addysgu Proffesiynol.

Eglurder disgwyliad ar gyfer y cyfnodau profi a rhannu.

	Cymorth gan Fentor Dosbarth/Pwnc 
wrth brofi/arbrofi gyda syniadau;

Cyfleoedd i weld athrawon profiadol yn modelu’r syniadau i’w rhoi ar brawf;

Trafodaethau a gynorthwywyd gan Fentor Dosbarth/Pwnc yn y cyfnod adfyfyrio a mireinio profion;

Dolen at gynlluniau gweithredu ac ymarfer – angen cefnogi PAP, yn hytrach na bod yn ychwanegiad.
	Eglurder disgwyliadau –  beth sydd i’w ddisgwyl yn y sesiwn rhannu?

Yn agored i feirniadu –  yn fwy nag adrodd yn unig ond ymwneud mewn meddwl beirniadol ac adfyfyrio cyffredinol;

Trafodaeth wedi ei chefnogi gan addysgwyr – llais arbenigol yn rôl  trafodydd;

Pennu targedau clir ar gyfer ymarfer personol –  bwydo ymlaen;

Adborth i Fentor Dosbarth/Pwnc.



Sut mae'r diwrnodau profi pontio Bl 1 yn cefnogi'r dysgu sy'n digwydd yn y brifysgol?

Yn y brifysgol, bydd y darpar athrawon yn cyfarfod â chynnwys damcaniaethol y modwl ECAD4007 – Astudiaethau Craidd Cylch 1: Y Dysgwyr, pwy ydw i'n ei addysgu? Nod cyffredinol y modwl yw rhoi amrywiaeth o brofiadau i fyfyrwyr a fydd yn eu galluogi i ymgysylltu â'r wybodaeth a'r ddealltwriaeth o sut y mae'r amgylcheddau y lleolir y plentyn ynddynt yn dylanwadu ar ei ddatblygiad.

Gydol y modwl mae myfyrwyr yn darganfod y cefndir, y meddwl damcaniaethol a'r ymchwil sy'n sail i ddatblygiad, lles ac addysg plant rhwng 0 a 19 oed a sut mae’r rhain yn gysylltiedig ag addysgu a dysgu, ond hefyd yn nodi ac yn adfyfyrio ar gyfrifoldebau proffesiynol a chyfreithiol gweithio gyda phlant.

Mae'r modwl hefyd yn nodi dulliau effeithiol o ddiwallu anghenion amrywiol pob dysgwr a sut mae hyn i gyd yn gysylltiedig â rôl yr athro proffesiynol.

Faint o ddiwrnodau PROFI pontio sy’n gysylltiedig â modwl ECAD4007 – Cylch 1 Astudiaethau Craidd: Y Dysgwyr: pwy ydw I'n ei addysgu?

Mae tri diwrnod PROFI mewn ysgolion sy'n gysylltiedig â'r modwl, ac mae ffocws penodol i bob diwrnod .

	Diwrnod PROFI 1
	4/10/23
	Ffocws emosiynol a chymdeithasol

	Diwrnod PROFI 2
	11/10/23
	Ffocws gwybyddol

	Diwrnod PROFI 3
	18/10/23
	Ffocws corfforol








Ble mae'r diwrnodau RHANNU yn cael eu cynnal?

Mae’r myfyrwyr yn dychwelyd i'r brifysgol i gymryd rhan mewn meddwl beirniadol ac adfyfyrio ar y cyd ynglŷn â'r profiad PROFI. Yma, gwneir cysylltiadau agos â’r cynnwys CYFARFOD o'r brifysgol a nodir casgliadau a thargedau personol.

Sut mae'r gweithgaredd pontio yn cefnogi asesiad y modwl?  

Erbyn diwedd y modwl, bydd myfyrwyr yn cymryd rhan mewn asesiad lle byddant yn nodi sut y gellir bodloni agweddau penodol ar ddatblygiad holistaidd. O gofio hyn, bydd pob diwrnod PROFI sydd â ffocws yn darparu cyfleoedd i fyfyrwyr arsylwi, archwilio a darganfod y strategaethau, polisïau a dulliau ymarferol a ddefnyddir gan ysgolion i helpu’r datblygiad hwn.


Tabl Crynodeb

	Bl 1 Pontio 1 Y Dysgwyr: pwy ydw i'n ei addysgu?

	Carfan
	Cyfarfod
	Profi
	Rhannu
	Ffocws y PROFI

	BA1
	Prifysgol
	Ysgol Arweiniol
	Prifysgol
	Datblygiad emosiynol a chymdeithasol

	BA1
	Prifysgol
	Ysgol Arweiniol
	Prifysgol
	Datblygiad gwybyddol dysgwyr


	BA1
	Prifysgol
	Ysgol Arweiniol
	Prifysgol
	Datblygiad corfforol dysgwyr

Datblygiad Emosiynol a Chymdeithasol

‘Polisi i ymarfer a pharchu eu hawliau’


4 Hydref 2023


CANLLAWIAU DIWRNOD PROFI 1 'FFOCWS EMOSIYNOL A CHYMDEITHASOL' (4/10/23)

Mae'n bwysig nodi bod y gweithgaredd pontio hwn yn canolbwyntio ar y Cyfnod Sylfaen


Â beth bydd y myfyrwyr yn CYFARFOD yn y Brifysgol cyn dod i'r Diwrnod PROFI?

Bydd y myfyrwyr yn CYFARFOD â’r cynnwys canlynol cyn cymryd rhan yn y diwrnod PROFI:

· Datblygiad cyfannol plant yn Dysgu Sylfaen
· 'Oedran o’i gymharu â Chyfnod' a dilyniant mewn Dysgu
· Y drafodaeth am ddatblygu dysgu – Natur ynteu Fagwraeth
· Y gwahanol safbwyntiau sy'n cystadlu am ddatblygiad gwybyddol, emosiynol, cymdeithasol ac ysbrydol
· Cyflwyniad i'r niwrowyddorau cysylltiedig
· Oedrannau a chyfnodau datblygiad cymdeithasol
· Hawliau’r Plentyn CCUHP
· Pwysigrwydd 'Llais y plant'
· Cyfranogiad disgyblion
· Yr ystyriaethau moesegol wrth weithio gyda phlant
· Y defnydd o iaith gynhwysol  


Gweithgaredd darllen cysylltiedig:

Datblygiad Emosiynol 
Beckett, C. and Taylor, H. (2010) Human Growth and Development. 2nd Edn. London: Sage. (Pennod 3)
Keenan, T. et al. (2016) An introduction to child development. 3rd Edn. London: Sage. (Pennod 10)
Lindon, J. (2006) Child development from Birth to Eight. London: National Children’s Bureau.
Meadows, S. (2018) Understanding child development. Abingdon: Routledge. (Pennod 8)

Datblygiad cymdeithasol
https://www.childcomwales.org.uk/uncrc-childrens-rights/ 
https://gov.wales/sites/default/files/publications/2018-02/foundation-phase-framework-revised-2015.pdf 

Beth yw diben y gweithgaredd pontio sydd â ‘FFOCWS EMOSIYNOL A CHYMDEITHASOL'?

Erbyn diwedd diwrnod PROFI sydd â ‘ffocws emosiynol a chymdeithasol', dylai fod gan y myfyrwyr ddealltwriaeth o rai o’r strategaethau, polisïau y mae ysgolion yn eu defnyddio i sicrhau datblygiad emosiynol a chymdeithasol eu dysgwyr, yn enwedig yn y Cyfnod Sylfaen.  


Diwrnod PROFI 1 yn yr Ysgol Arweiniol 4/10/23

Mae'r cynllun yn seiliedig ar ddiwrnod cyfan o weithgarwch – mae’r amseriadau a’r cynnwys yn hyblyg a dylid eu newid/addasu i gyd-fynd â chyd-destun yr ysgol a'r profiad gorau i'r myfyrwyr sy'n mynychu. Dewiswch yr estyniad mwyaf priodol a'r gweithgareddau o'r awgrymiadau a nodir yn y tabl isod. Nid oes rhaid cwblhau pob gweithgaredd a awgrymir yn ystod y profiad pontio.

	Amser
	Gweithgarwch
	Staff
	Nodiadau/  awgrymiadau ar gyfer    gweithgareddau posibl

	8.30a.m.
	Cyrraedd, cofrestru, cyflwyniadau
	Arweinydd Rhwydwaith
	

	9.00a.m.
	Amlinellu pwrpas, nodau a deilliannau diwrnod  PROFI Pontio Bl  1
	Arweinydd Rhwydwaith 
	· Sicrhewch fod myfyrwyr yn deall, erbyn diwedd y dydd, y dylai fod ganddynt ddealltwriaeth o rai o’r strategaethau y mae’r ysgol yn eu defnyddio i sicrhau datblygiad emosiynol a chymdeithasol eu dysgwyr.
· Ailadrodd pwysigrwydd ceisio gwneud  cysylltiadau â'r rhan CYFARFOD (y brifysgol) a'r hyn a arsylwir/a drafodir ar y diwrnod PROFI.
· Bydd disgwyl i ddarpar athrawon gyflawni tasgau sy'n gofyn iddynt gasglu gwybodaeth a fydd yn cyfrannu at eu dealltwriaeth o agweddau penodol ar ddatblygiad plant. (Datblygiad emosiynol a chymdeithasol heddiw).


	9.05a.m.
	Cyflwyniad cyffredinol i gyfrifoldebau ysgolion, y rhwydwaith a rhai proffesiynol  


	Arweinydd Rhwydwaith
	· Gwneud y myfyrwyr yn ymwybodol o unrhyw brotocolau a gweithdrefnau ysgol. 
· Cyflwyno’r Rhwydwaith a’r ysgolion lleoliad/ sut mae'n gweithio ac ati.
· Trafod y disgwyliadau sydd eu hangen ar gyfer yr holl weithgarwch pontio gan ganolbwyntio ar ddiogelu, rhyngweithio proffesiynol â'r staff a'r plant. Amlinellu’r hyn sy'n briodol/ nad yw’n briodol.
· Trafod y defnydd o ffonau yn yr amgylchedd dysgu. Dim ond amser cinio y dylid defnyddio'r rhain (pan nad oes staff na phlant yn bresennol).
· Dylid rhoi pwyslais ar drafodaeth sy'n amlinellu pan fydd myfyrwyr allan mewn dosbarthiadau neu ar Deithiau Cerdded Dysgu, nad ydynt i lunio barn am staff a'u haddysgu. 
· Y myfyrwyr yn cymryd rhan mewn taith ysgol (os yw'n briodol).


	9.25a.m.
	Cynllunio ar gyfer datblygiad emosiynol a chymdeithasol
	Arweinydd Rhwydwaith
	· Gallai'r Ysgol Arweiniol roi gwybodaeth/profiadau i athrawon dan hyfforddiant mewn perthynas â dulliau'r ysgol gyfan o ymdrin â datblygiad emosiynol a chymdeithasol disgyblion ynghyd â hawliau CCUHP plant. Gallai hyn gynnwys amrywiaeth o'r gweithgareddau hyn a awgrymwyd:
· Ymwneud ag unrhyw bolisi ysgol sy'n ymwneud â'r agwedd hon ar ddatblygu
· Cyflwyniad gan aelod o staff ar sut mae'r ysgol yn bodloni/hyrwyddo hawliau CCUHP y plentyn
· Os yw'n briodol, gall myfyrwyr edrych ar adroddiad diweddaraf Estyn ar gyfer yr ysgol ac ystyried y sylwadau ynghylch datblygiad emosiynol a chymdeithasol eu dysgwyr
· Cyflwyniad gan aelod staff sy’n amlinellu sut mae'r ysgol yn hyrwyddo ac yn defnyddio llais y disgybl 
· Taith ysgol yn chwilio am / tynnu lluniau o dystiolaeth o lais y disgybl /hawliau’r plentyn/ datblygiad emosiynol  a chymdeithasol plant
· Trafodaeth holi ac ateb gydag athrawon CS sy’n rhoi enghreifftiau ymarferol o strategaethau/dulliau a ddefnyddir i gynorthwyo datblygiad cymdeithasol disgyblion, gan ganolbwyntio ar sut maent yn cefnogi plant sy'n cael bod rhyngweithio cymdeithasol yn heriol

· Yn ystod y cyfnod hwn gall myfyrwyr gwblhau agweddau ar y ddogfen Cofnod Tystiolaeth Ymholi Darpar Athrawon (LLYWIO) a ddarparwyd gan y brifysgol.


	10.30a.m.
	Egwyl
	
	

	10. 45a.m.
	Cynllunio ac ymarfer datblygiad emosiynol a chymdeithasol: Beth yw dull yr ysgol o drin datblygiad emosiynol eu disgyblion? 
	Arweinydd Rhwydwaith (neu aelod priodol arall o’r staff)
	· Yr Ysgol Arweiniol i roi enghreifftiau ymarferol i athrawon dan hyfforddiant o strategaethau/dulliau a ddefnyddir i gynorthwyo datblygiad emosiynol disgyblion. Gellid hwyluso hyn drwy drafodaeth holi ac ateb gydag aelod o staff y CS neu arsylwi yn yr ystafell ddosbarth.
· Os yw'n briodol, gall myfyrwyr arsylwi ar weithgaredd penodol megis amser cylch yn cael ei gynnal gyda phlant CS.
· Yn ystod y cyfnod hwn gall myfyrwyr gwblhau agweddau ar y ddogfen Cofnod Tystiolaeth Ymholi Darpar Athrawon (LLYWIO) a ddarperir gan y brifysgol.

	12.00p.m.
	Cinio
	
	· Tynnu lluniau o amgylcheddau/adnoddau/  arddangosiadau sy’n cefnogi llesiant a datblygiad emosiynol


	1.00p.m.
	Dysgu Sylfaen
Arsylwadau’r ystafell ddosbarth
	
	· Mae myfyrwyr yn cwblhau'r ddogfen  Cofnod Tystiolaeth Ymholi Darpar Athrawon (LLYWIO) a ddarperir  gan y  brifysgol. 
· Byddai o leiaf ddwy sesiwn arsylwi dosbarth yn ddymunol.

	2.30p.m.-  3.00p.m.
	Cyfarfod Llawn


	Arweinydd Rhwydwaith a Thiwtor Proffesiynol os oes un ar gael
	· Trafodaeth adfyfyriol grŵp cyfan ar arsylwadau cadarnhaol a chydweithredu gan gymheiriaid i helpu i gwblhau'r cwestiynau yn barod ar gyfer y cyfnod RHANNU yn y Brifysgol.

CANLLAWIAU DIWRNOD PROFI 2  ‘FFOCWS GWYBYDDOL’ (11/10/23)


Mae'n bwysig nodi bod y gweithgarwch pontio hwn yn canolbwyntio ar Dysgu Sylfaen


Â beth bydd y myfyrwyr yn CYFARFOD yn y Brifysgol cyn dod i'r diwrnod PROFI?

Bydd y myfyrwyr yn CYFARFOD â'r cynnwys damcaniaethol canlynol cyn cymryd rhan yn y diwrnod PROFI:

· Cof hirdymor a byrdymor a sut i helpu i gofio
· Trosolwg  o'r damcaniaethau dysgu adeileddol, ymddygiadol a dyngarol
· Piaget a'i bedwar cam ynghylch datblygiad gwybyddol  
· Vygotsky, yr MKO a'r Parth Datblygu Procsimol  

Gweithgaredd darllen  cysylltiedig:

Pound, L.  (2005) How Children Learn.London: Step Forward.
Slee, P & Shute, R (2003) Child Development: Thinking about Theories. London: Hodder Arnold. (Pennod 4) 
Moyles, J. & Robinson, G. (2002) Begginning Teaching: Begginning learning. 2nd Edn. Buckingham: Open University Press. (Pennod 5) 

Beth yw pwrpas y gweithgaredd pontio sydd â ffocws ‘Datblygiad Gwybyddol’?

Erbyn diwedd y diwrnod PROFI sydd â ffocws ar ‘Datblygiad gwybyddol’, dylai'r myfyrwyr ddeall rhai o'r strategaethau, y polisïau a'r dulliau y mae ysgolion yn eu defnyddio i sicrhau datblygiad gwybyddol eu dysgwyr, yn enwedig yn Dysgu Sylfaen.


Diwrnod PROFI 2  yn yr Ysgol Arweiniol 11/10/23

Mae'r cynllun yn seiliedig ar ddiwrnod cyfan o weithgarwch – mae’r amseriadau a’r cynnwys yn hyblyg a dylid eu  newid/addasu i gyd-fynd â chyd-destun yr ysgol a'r profiad gorau i'r myfyrwyr sy'n dod. Dewiswch y profiad a'r gweithgareddau mwyaf priodol o'r awgrymiadau a nodir yn y tabl isod. Nid oes rhaid cwblhau pob gweithgaredd a awgrymir yn ystod y profiad pontio.


	Amser
	Gweithgarwch
	Staff
	Nodiadau/  awgrymiadau  ar gyfer    gweithgareddau posibl

	8.30a.m.
	Cyrraedd, cofrestru, cyflwyniadau
	Arweinydd rhwydwaith
	

	9.00a.m.
	Amlinellu pwrpas, nodau a  deilliannau diwrnod  PROFI 2 Pontio Bl 1 
	Arweinydd Rhwydwaith 
	· Sicrhau bod myfyrwyr yn deall, erbyn diwedd y dydd, y dylai fod ganddynt ddealltwriaeth o rai o'r strategaethau, o’r polisïau a'r dulliau y mae'r ysgol yn eu defnyddio i alluogi ac annog rhieni a gofalwyr i gefnogi  dysgwyr;
· Ailadrodd pwysigrwydd ceisio gwneud  cysylltiadau â'r cyfarfod (y Brifysgol) a'r hyn a arsylwir/a drafodir ar y diwrnod PROFI.
· Bydd disgwyl i ddarpar athrawon  gwblhau Cofnod Tystiolaeth Ymholi Darpar Athrawon (dogfen LLYWIO) a fydd yn cyfrannu at eu dealltwriaeth o  ddatblygiad gwybyddol.  



	
	Cyflwyniad cyffredinol i’r ysgol, y rhwydwaith a chyfrifoldebau proffesiynol
	Arweinydd y Rhwydwaith
	· Eu hatgoffa o'r disgwyliadau sy'n ofynnol dros yr holl weithgarwch pontio gan ganolbwyntio ar ddiogelu, rhyngweithio proffesiynol â’r staff a’r plant ynghyd â dull anfeirniadol.

	9.15a.m.
	Cynllunio ac ymarfer datblygiad gwybyddol:  beth yw  dulliau'r ysgol o helpu datblygiad gwybyddol eu disgyblion?
	Arweinydd Rhwydwaith
	· Mae'r ysgol yn darparu gwybodaeth i ddarpar athrawon am ei dulliau ysgol gyfan o sicrhau datblygiad gwybyddol disgyblion. Gallai hyn gynnwys darllen unrhyw bolisi ysgol sy'n ymwneud â'r agwedd hon neu wrando ar sgwrs gan aelod staff sy'n gyfrifol am Ddysgu ac Addysgu
· Os yw'n briodol, gall myfyrwyr ddarllen adroddiad Estyn ar yr ysgol ac ystyried y sylwadau ynglŷn â datblygiad gwybyddol a lles eu dysgwyr.
· Yr ysgol i roi enghreifftiau ymarferol i ddarpar athrawon o strategaethau  / dulliau  a ddefnyddir i gynorthwyo gyda datblygiad  gwybyddol  disgyblion. Gellid hwyluso hyn drwy drafodaeth gydag aelod o staff y CS neu sesiwn holi ac ateb gyda grŵp o blant CS sy’n rhannu eu hoff weithgareddau ac ati.
· Yn ystod y cyfnod hwn, GALL myfyrwyr gwblhau tudalen 2 o lyfryn Cofnod Tystiolaeth Ymholi Darpar Athrawon  (LLYWIO) a ddarparwyd gan y Brifysgol.

	10.30a.m.
	Egwyl
	
	

	10. 45a.m.
	Cyfnod(au) arsylwi mewn Ystafell Ddosbarth yn y Dysgu Sylfaen
	Athro  dosbarth
	· Myfyrwyr i gymryd  rôl arsylwi nad yw'n cymryd rhan er mwyn cwblhau'r ddogfen Cofnod Tystiolaeth Ymholi Darpar Athrawon (LLYWIO) a ddarparwyd gan y brifysgol. GALL myfyrwyr ganolbwyntio ar dudalennau 3-5, ond gellir cwblhau unrhyw adrannau unrhyw bryd yn ôl disgresiwn y myfyriwr.

	12.00p.m.
	Cinio
	
	· Tynnu lluniau o amgylcheddau/  adnoddau/ arddangosfeydd  sy'n cefnogi datblygiad gwybyddol

	1.00p.m.
	Cyfnod(au) arsylwi mewn Ystafell Ddosbarth yn y Dysgu Sylfaen
	Athro  dosbarth
	· Myfyrwyr yn  cwblhau'r ddogfen  Cofnod Tystiolaeth Ymholi Darpar Athrawon (LLYWIO) a ddarparwyd gan y brifysgol. GALL myfyrwyr ganolbwyntio ar dudalen 6,  ond  gellir cwblhau unrhyw adrannau  ar unrhyw adeg yn ôl disgresiwn y myfyriwr

	2.30p.m.-  3.00p.m.
	Cyfarfod llawn


	Arweinydd Rhwydwaith
	· Trafodaeth adfyfyriol grŵp cyfan ar   arsylwadau cadarnhaol a  chydweithio rhwng cymheiriaid i helpu i gwblhau    cofnod tystiolaeth ymholi darpar  athrawon (LLYWIO) yn barod  ar gyfer  y cyfnod RHANNU yn y Brifysgol.

CANLLAWIAU DIWRNOD PRAWF 3 'FFOCWS AR GORFFOROLDEB' (18/10/23)

Mae'n bwysig nodi bod y gweithgaredd pontio hwn yn canolbwyntio ar y Cyfnod Sylfaen


Â beth fydd y myfyrwyr yn CYFARFOD yn y brifysgol cyn dod i'r diwrnod PROFI?

Bydd y myfyrwyr yn CYFARFOD â’r cynnwys damcaniaethol canlynol cyn cymryd rhan yn y diwrnod PROFI:

· Pwysigrwydd corfforoldeb a symud o ansawdd ar gyfer datblygiad plant. 
· Datblygu geirfa symud eang - Cysyniadau symud sylfaenol, datblygu sgiliau sylfaenol.  
· Cysylltiadau â Llythrennedd Corfforol.
· Arwyddocâd disgwyliad uchel mewn datblygiad echddygol bras, gweithgareddau corfforol ar draws meysydd dysgu a chyfleoedd datblygiad corfforol dyddiol


Beth yw diben y gweithgaredd pontio sydd â ffocws 'Datblygiad Corfforol'?

Erbyn diwedd y diwrnod PROFI sydd â ffocws ‘datblygiad corfforol', dylai'r myfyrwyr ystyried rhai o'r strategaethau, y polisïau a'r dulliau y mae ysgolion yn eu defnyddio i sicrhau datblygiad corfforol eu dysgwyr, yn enwedig yn y Dysgu Sylfaen.  


Gweithgaredd darllen cysylltiedig:

PDST, Move Well, Move Often: Developing the physically literate child through
the lens of fundamental movement skills. Teacher Guide, PE Curriculum, Dublin, 2017.Available at: https://www.scoilnet.ie/fileadmin/user_upload/Book_1.pdf
 
 
Wainwright N. (2015) Early Childhood Motor Development: Skip Cymru Training [video]. Available at:https://physicalliteracy.cymru/s-k-i-p-workshop/



















Diwrnod PROFI 3 yn yr Ysgol Arweiniol 18/10/23

Mae'r cynllun yn seiliedig ar ddiwrnod cyfan o weithgarwch ARSYLWI AR LAWR DOSBARTH – mae’r amseriadau a’r cynnwys yn hyblyg a dylid eu newid/ eu haddasu i gyd-fynd â chyd-destun yr ysgol  a'r profiad gorau i'r myfyrwyr sy'n mynychu. Dewiswch y profiad a'r gweithgareddau mwyaf priodol o'r awgrymiadau a nodir yn y tabl isod. Nid oes rhaid cwblhau’r holl weithgareddau a awgrymir yn ystod y profiad  pontio. 



	Amser
	Gweithgarwch
	Staff
	Nodiadau/  awgrymiadau ar  gyfer  gweithgareddau  posibl

	8.30a.m.
	Cyrraedd, cofrestru
	Arweinydd Rhwydwaith
	

	9.00a.m. 
	Amlinellu pwrpas, nodau a chanlyniadau Diwrnod PRAWF Pontio Bl 1  
	Arweinydd Rhwydwaith
	· Sicrhau bod tiwtoriaid yn deall, erbyn diwedd y  dydd, y dylai fod ganddynt ddealltwriaeth o rai o'r strategaethau, y polisïau a'r dulliau gweithredu y  mae'r ysgol yn eu defnyddio i sicrhau datblygiad corfforol eu dysgwyr.  
· Ailddatgan pwysigrwydd ceisio  gwneud cysylltiadau â chynnwys    CYFARFOD  (a gynhaliwyd yn  y  brifysgol) a'r hyn sy'n cael ei arsylwi / ei  drafod ar y diwrnod PROFI.
· Bydd disgwyl i ddarpar athrawon gwblhau'r  Cofnod Tystiolaeth Ymholi Darpar Athrawon (dogfen LLYWIO) a fydd yn cyfrannu at eu dealltwriaeth o  ddatblygiad corfforol.  
· Eu hatgoffa o'r disgwyliadau sy'n ofynnol dros yr holl weithgarwch pontio gan ganolbwyntio ar ddiogelu, rhyngweithio proffesiynol â staff a phlant a  dull anfeirniadol. 

	9. 15a.m.
	Cyfnod(au) Arsylwi    ystafell ddosbarth y Dysgu Sylfaen
	Athro Dosbarth
	· Os oes modd, myfyrwyr i arsylwi ystafelloedd  dosbarth Meithrin a Derbyn
· Myfyrwyr i  gwblhau  rhannau priodol o'r  ddogfen Cofnod Tystiolaeth    Ymholi  Darpar Athrawon (LLYWIO) a  ddarparwyd gan y brifysgol. 

	10.30a.m.
	Egwyl
	
	

	10. 45a.m.
	Arsylwi sesiwn datblygiad  corfforol dosbarth cyfan
	Athro Dosbarth
	· OS YW'N BOSIBL/BRIODOL Myfyrwyr  i  gymryd rôl nad yw'n cymryd rhan er mwyn arsylwi sesiwn Addysg Gorfforol/gemau/dawns neu gymnasteg  
· Myfyrwyr i  gwblhau'r tabl  arsylwi  (tudalen  4) o'r ddogfen Cofnod Tystiolaeth Ymholi  Darpar Athrawon (LLYWIO) a  ddarparwyd gan y  brifysgol.. 

	11:45a.m.
	Cinio
	
	

	12.30p.m.
	Arsylwadau buarth amser cinio  
	
	· Arsylwi unigolion a  grwpiau o  ddisgyblion yn ystod chwarae rhydd. Cwblhau agweddau cysylltiedig  ar ddogfen LLYWIO

	1.00p.m. 
	Cyfnod(au) Arsylwi    ystafell ddosbarth y Dysgu Sylfaen
	Athro Dosbarth
	· Os oes modd, myfyrwyr i arsylwi ystafelloedd dosbarth Blwyddyn 1  a  Blwyddyn 2  
· Mae myfyrwyr yn cwblhau'r ddogfen  Cofnod Tystiolaeth Ymholi Darpar Athrawon (LLYWIO) a ddarparwyd  gan y  brifysgol.


	2.30p.m.-  3.00p.m.
	Cyfarfod llawn

	Arweinydd Rhwydwaith
	· Trafodaeth adfyfyriol grŵp cyfan ar arsylwadau cadarnhaol a chydweithio   â chymheiriaid i helpu i gwblhau'r    Cofnod Tystiolaeth Ymholi Darpar  Athrawon (LLYWIO) yn barod ar gyfer y cyfnod RHANNU yn y Brifysgol  

